Efter kontakt med tyskerens pårørende er politiet bekymrede.

Opdatering: Manden er fundet. Nordjyllands Politi bringer nu billede af en 38-årig tysk mand, de i øjeblikket leder efter. Det melder politiet på sine platforme, hvor der også deles et billede af den 38-årige. Han befinder sig formentlig i området mellem Løkken og Lønstrup, og politiet har haft patruljer ude i området. Indtil videre uden held. Nordjyllands Politi er i kontakt med det tyske politi, som startede sagen op. - Man er bekymret for hans ve og vel. Det er formentlig en mand, som er ked af livet, siger Karsten Højrup Kristensen, vagtchef hos Nordjyllands Politi. Den savnede mand er efter politiets oplysninger kørende i en mørkegrå BMW i4 med registreringsnummer DBR MN97E. Politiet opfordrer til straks at kontakte dem, hvis man ser manden, bilen eller på anden måde har oplysninger i sagen. - Vi beder offentligheden om hjælp til at finde hans bil. - Vi er i gang med en humanitær efterforskning, men så længe vi ikke har en nærmere indikation af, hvor han er, så er det svært at vide, hvor vi skal lede henne, siger Karsten Højrup Kristensen. Nordjyllands Politi kan kontaktes på 114.